                                                          Anexa  nr. 1 la HCL nr.31/28.02.2022
RAPORT DE OPORTUNITATE

privind vânzarea prin licitație publică a unui imobil situat pe strada Poligonului, nr.3

1. DATE PRIVIND VÂNZĂTORUL

Orașul Boldești-Scăeni, reprezentat prin d-nul Bucuroiu Constantin, în calitate de Primar

Adresa : Boldești-Scăeni, Calea Unirii, nr. 67

              CF : 284 2943

              Tel/fax : 0244/211287, 211363

              E-mail : pbs@opticnet.ro
      2.TITLURILE  JURIDICE  ÎN BAZA CĂRORA  ESTE  DEȚINUT BUNUL CE FACE OBIECTUL VÂNZĂRII
     Bunul  care face obiectul vânzării îl reprezintă un imobil compus din teren în suprafaţă de 6107 mp si construcții cu suprafața construită de 1332 mp, situat în oraşul Boldeşti-Scăeni, strada Poligonului, nr. 3,Tarlaua 27, PCc 1193, având NC  25989, care este proprietate privată a orașului Boldești-Scăeni, conform HCL nr. 26/23.02.2021, cu modificările şi completările ulterioare
       3. MOTIVELE DE ORDIN ECONOMIC, FINANCIAR, SOCIAL ȘI DE MEDIU CARE JUSTIFICĂ VÂNZAREA

       Prin vânzarea acestui teren, contravaloarea prețului vânzării se va  constitui în venit la bugetul local. 
       Cumpărătorul va trebui să mențină și să respecte normele de igienă, curățenie și sănătatea populației pe imobilul ce face obiectul vânzării.
       4. DATE CU PRIVIRE LA BUNUL CE SE VINDE
 Obiectul vânzării îl constituie  un imobil compus din teren în suprafaţă de 6107 mp si construcții cu suprafața construită de 1332 mp, proprietatea privatǎ a oraşului, conform HCL nr. 26/23.02.2021, cu modificările şi completările ulterioare, cu nr. cadastral 25989,  situat în  intravilanul oraşului Boldeşti-Scăeni, în Tarlaua 27, PCc 1193.
Terenul este situat lângă Școala de pompieri ,,Pavel Zăgănescu” și rampa ecologică, are acces prin strada Poligonului și există posibilitatea de racordare la utilitățile tehnico-edilitare ale zonei: apă și electricitate.

Pe acest teren a funcționat Stația de oxigen și se regăsesc construcții în stare de degradare, deci sunt racorduri la utilitățile zonei. Terenul are un aspect neingrijit și este parțial îngrădit cu gard de beton.

Istoricul concesiunii este următorul:

· terenul a fost concesionat prin contractul nr. 271/26.01.1993 către Schela de Petrol Boldești pentru o perioadă de 49 de ani;
· în data de 15.03 1999 se încheie un act adițional la acest contract de concesiune prin care se modifică numele concesionarului în General Petromservice Boldești;

· prin convenția nr. 3730/20.04.2004 încheiată între SNP PETROM Sucursala Petromservice București și Petromservice Sucursala Boldesti se cesionează către SNP PETROM Sucursala Petromservice București denumită ulterior PSV COMPANY S.A. toate drepturile și obligațiile prevăzute în contractul nr. 271/26.01.1993;

· prin sentința civilă nr. 1242/15.03.2017 din dosarul 7807/3/2009, Tribunalul București a dispus deschiderea procedurii falimentului, dizolvarea societății PSV COMPANY S.A. și desemnarea consorțiului format din KPMG Restructuring SPRL și ELVA GROUP SPRL în calitate de lichidator judiciar cu atribuția valorificării patrimoniului debitorului;
· prin adresa nr. 1041/13.03.2019, orașul Boldești-Scăeni a notificat rezilierea contractului nr. 271/1993, modificat prin Actul adițional din 15.03.1999 și Convenția nr. 3730/20.04.2004, pentru neîndeplinirea de către PSV COMPANY S.A. a obligațiilor contractuale;
· după întocmirea Raportului de evaluare a imobilului din data de 20.11.2020, elaborat de expertul desemnat SC VERDIO SRL, s-a procedat la predarea- primirea imobilului fiind întocmit procesul-verbal nr. 6078/3861/17.03.2021 prin care au fost preluate, conform art.10.a.1 din contract, terenul care a facut obiectul concesiunii și investițiile făcute pe el, respectiv ,, clădire stație de oxigen’’ , gratuit și libere de orice sarcini. Cele două clădiri au suprafața utilă de 1089 mp, sunt nefuncționale, fără geamuri și uși, într-o stare de degradare avansată.


Vecinătăti:

La Nord- proprietate ROMSILVA S.A.;

La Sud și Est- drum de exploatare;

La Vest- CF 25391( Școala de pompieri Pavel Zăgănescu ).

Terenul nu este grevat de sarcini.
   5. MODALITATEA PRIN CARE SE FACE VÂNZAREA
Potrivit dispoziţiilor art. 363 alin (1) din OUG nr. 57/2019 privind Codul administrativ, vânzarea bunurilor din domeniul privat al unităților administrativ-teritoriale se face prin licitație publică;
Potrivit dispoziţiilor art. 6 alin. (2) punctul 5. lit a),  din Regulamentul-Cadru privind vânzarea bunurilor imobile aparținând domeniului privat al orașului Boldești-Scăeni, aprobat prin HCL nr.170/26. 11.2019, vânzarea se va face prin licitaţie publicǎ organizată potrivit art. 334-346 din OUG nr. 57/2019 privind Codul administrativ.
Preţul minim de vânzare, aprobat prin hotărâre de consiliu local, va fi valoarea cea mai mare dintre preţul de piaţă determinat prin raport de evaluare întocmit de evaluatori persoane fizice sau juridice, autorizaţi, în condiţiile legii, şi selectaţi prin licitaţie publică, şi valoarea de inventar a imobilului.

Răspunderea juridică privind corectitudinea stabilirii preţului prevăzut în raportul de evaluare revine exclusiv evaluatorului care a întocmit respectivul Raport de evaluare.

Garanţia va fi 3% din preţul minim de vânzare.

În baza Raportului de oportunitate, vânzătorul elaborează Documentația de atribuire în vederea organizării licitației.
Aprobarea vânzării se face de consiliul local.
Cheltuielile ocazionate de vânzarea imobilului (studii topografice, documentații cadastrale pentru intabulare, intabularea, Raportul de evaluare pentru stabilirea prețului de circulație a imobilului, taxe notariale, etc.)vor fi suportate de către cumpărător.

Preţul de adjudecare a bunului imobil, precum și cheltuielile prevăzute mai sus, se achită de către cumpărător integral, în lei, la cursul stabilit de BNR în preziua plăţii, până la data încheierii contractului de vânzare-cumpărare.

                                                            Întocmit

Șef serviciu,

Nedelcu Mariana

ANEXA nr. 2  la HCL nr.___/28.02.2022
Cu datele de identificare ale imobilului

ce urmează a fi vândut prin licitație publică, situat pe strada Poligonului, nr.3

	Nr. crt
	Denumire bun
	Adresa
	Caracteristici tehnico- economice

	1
	Imobil: teren și clădiri
	Strada Poligonului, nr.3
	Teren în suprafață de 6107 mp situat pe strada Poligonului, nr.3, intravilan, categoria Cc, NC  25989, CF 25989, cu acces la apă,  energie electrică. 

Construcția C1 cu Sc= 1254 mp având NC 25989-C1;

Construcția C2 cu Sc= 78 mp având NC 25989-C2.

Vecinătăți:

- La Nord- proprietate ROMSILVA S.A.;
- La Sud și Est- drum de exploatare;
- La Vest- CF 25391( Școala de pompieri Pavel Zăgănescu

Terenul are acces din strada Poligonului.




Întocmit,

Nedelcu Mariana

